VL เซ็นรับงานเดินเรือขนส่งน้ำมัน BCP ยาว 5 ปี จ่อบุ๊กรายได้ 160 ลบ./ปี
นางชุติภา กลิ่นสุวรรณ ประธานเจ้าหน้าที่บริหาร บริษัท วี …
9 ก.ค. 2563

นางชุติภา กลิ่นสุวรรณ ประธานเจ้าหน้าที่บริหาร บริษัท วี.แอล.เอ็นเตอร์ไพรส์ จำกัด (มหาชน) หรือ VL เปิดเผยว่า บริษัทลงนามบันทึกข้อตกลงการจัดจ้างเรือขนส่งน้ำมันกับ บริษัท บางจาก คอร์ปอเรชั่น จำกัด (มหาชน) หรือ BCP เพื่อเป็นข้อตกลงและแนวทางในการเจรจาสัญญาฉบับใหม่จัดจ้างเรือขนส่งน้ำมันดิบ (Crude Oil) คอนเดนเสท(Condensate) และน้ำมันผลิตภัณฑ์ (Oil Product) จากคลังน้ำมันต้นทาง โดยใช้เรือบรรทุกน้ำมันไปยังคลังน้ำมันปลายทาง ตามเส้นทาง ระยะเวลา และเงื่อนไขที่ทั้งสองฝ่ายกำหนด โดยสัญญาฉบับใหม่คาดว่าจะมีอายุสัญญา 5 ปี VL คาดว่าจะบันทึกรายได้ราว 160 ลบ./ปี
อนึ่ง BCP และ VL มีแนวคิดปรับปรุงประสิทธิภาพเรือขนส่งน้ำมัน ร่วมกัน ภายใต้ “โครงการ Smart Logistic Inventory Management (Project SLIM) ซึ่งโครงการดังกล่าวจะช่วยลดเวลารับ-จ่ายน้ำมัน ,การควบคุมการสูญหายของน้ำมันระหว่างขนส่ง ,การบริหารจัดการ Stock ที่สำคัญช่วยส่งเสริมความปลอดภัยระหว่างการขนส่งน้ำมัน